รองนายกรัฐมนตรี เปิดประชุมรัฐมนตรีกลาโหมอาเซียนอย่างไม่เป็นทางการ พร้อมชื่นชมประเทศสมาชิกที่ร่วมมือร่วมใจ
รองนายกรัฐมนตรี เปิดประชุมรัฐมนตรีกลาโหมอาเซียนอย่างไม่เป็นทางการ พร้อมชื่นชมประเทศสมาชิกที่ร่วมมือร่วมใจ พลเอก ประวิตร วงษ์สุวรรณ รองนายกรัฐมนตรี เป็นประธานเปิดการประชุมรัฐมนตรีกลาโหมอาเซียนอย่างไม่เป็นทางการ โดยกล่าวต้อนรับรัฐมนตรีว่าการกระทรวงกลาโหมของสมาชิกอาเซียน เลขาธิการอาเซียน และคณะผู้แทนทุกคน ในนามของประเทศไทย ขอขอบคุณประเทศสมาชิกและสำนักงานเลขาธิการอาเซียน ที่ให้การสนับสนุนการเป็นประธานอาเซียนของไทย และการเป็นประธานการประชุมรัฐมนตรีกลาโหมอาเซียน ( ADMM )ในปีนี้ให้ประสบความสำเร็จ จะเห็นได้จากผลสำเร็จของการประชุมสุดยอดอาเซียนทั้ง 2 ครั้ง รวมทั้งการประชุม ADMM ครั้งที่ 13 ที่ผ่านมา พร้อมชื่นชมประเทศสมาชิกที่ร่วมมือร่วมใจ ขับเคลื่อนความร่วมมือด้านความมั่นคงของอาเซียนอย่างต่อเนื่อง โดยดำรงรักษาไว้ซึ่งความเป็นแกนกลางของอาเซียน เพื่อให้อาเซียนสามารถรับมือกับความท้าทายของภูมิภาคได้อย่างมีประสิทธิภาพ หวังว่าการหารือในวันนี้ (17พ.ย.) จะเป็นโอกาสอันดีในการแลกเปลี่ยนมุมมองด้านความมั่นคง เพื่อเป็นแนวทางในการพัฒนาของอาเซียนให้ดียิ่งขึ้น